AOT รายได้เพิ่ม-ต้นทุนการเงินลด หนุนงบปี 65 เหลือขาดทุน 1.1 หมื่นลบ.
AOT รายงานงบปี 65 ขาดทุนลดลง 32% เหลือขาดทุน 1.1 หมื่นล้านบาท รับรายได้จากการเพิ่มขึ้นของจำนวนเที่ยวบินและจำนวนผู้โดยสารรายได้อื่น ขณะที่ต้นทุนทางการเงินปรับตัวลดลงจากช่วงเดียวกันของปีก่อน
AOT รายงานงบปี 65 ขาดทุนลดลง 32% เหลือขาดทุน 1.1 หมื่นล้านบาท รับรายได้จากการเพิ่มขึ้นของจำนวนเที่ยวบินและจำนวนผู้โดยสารรายได้อื่น ขณะที่ต้นทุนทางการเงินปรับตัวลดลงจากช่วงเดียวกันของปีก่อน
21 พ.ย. 2565

บริษัท ท่าอากาศยานไทย จำกัด (มหาชน) หรือ AOT รายงานผลประกอบการงวดปี 2565 สิ้นสุด ณ วันที่ 30 ก.ย.65 ดังนี้

โดยในไตรมาสดังกล่าว บริษัทฯ มีผลขาดทุนสุทธิ 1.1 หมื่นล้านบาท ซึ่งปรับตัวดีขึ้น 32.07% เมื่อเทียบกับขาดทุนสุทธิ 1.63 หมื่นล้านบาท จากช่วงเดียวกันของปีที่แล้ว
สำหรับปีสิ้นสุดวันที่ 30 ก.ย. 65 ทอท.มีผลการดำเนินงานขาดทุนสุทธิจำนวน 11,087.86 ล้านบาท มีผลการดำเนินงานดีขึ้นเมื่อเทียบกับปีก่อนซึ่งมีผลขาดทุนสุทธิจำนวน 16,322.01 ล้านบาท โดยมีรายได้จากการขาย หรือการให้บริการเพิ่มขึ้น 9,474.42 ล้านบาท หรือร้อยละ 133.71 จากการเพิ่มขึ้นทั้งรายได้เกี่ยวกับกิจการการบิน 4,961.36 ล้านบาท หรือร้อยละ 213.05 และรายได้ที่ไม่เกี่ยวกับกิจการการบิน 4,513.06 ล้านบาท หรือร้อยละ 94.87
ทั้งนี้ เนื่องจากการเพิ่มขึ้นของจำนวนเที่ยวบินและจำนวนผู้โดยสารรายได้อื่นเพิ่มขึ้น 873.47 ล้านบาท หรือร้อยละ 190.56 ค่าใช้จ่ายรวมเพิ่มขึ้น 3,709.62 ล้านบาท หรือร้อยละ 14.77 ส่วนใหญ่เกิดจากการเพิ่มขึ้นของค่าใช้จ่ายอื่น ขาดทุนจากตราสารอนุพันธ์ ค่าใช้จ่ายผลประโยชน์พนักงาน ค่าสาธารณูปโภค ค่าซ่อมแซมและบำรุงรักษา ค่าตอบแทนการใช้ประโยชน์ในที่ราชพัสดุและค่าจ้างภายนอก
ขณะที่ขาดทุนจากการด้อยค่าสินทรัพย์ลดลง รวมทั้งต้นทุนทางการเงินลดลง 43.20 ล้านบาท หรือร้อยละ 1.45 และรายได้ภาษีเงินได้ลดลง 1,285.58 ล้านบาท หรือร้อยละ 30.81